CELEX: 32014R0004
Language: lv
Date: 2014-01-06 00:00:00
Title: Komisijas Regula (ES) Nr. 4/2014 ( 2014. gada 6. janvāris ), ar ko groza Regulu (EK) Nr. 640/2009 par Eiropas Parlamenta un Padomes Direktīvas 2005/32/EK īstenošanu attiecībā uz ekodizaina prasībām elektromotoriem  Dokuments attiecas uz EEZ

7.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 2/1
            
         KOMISIJAS REGULA (ES) Nr. 4/2014
   (2014. gada 6. janvāris),
   ar ko groza Regulu (EK) Nr. 640/2009 par Eiropas Parlamenta un Padomes Direktīvas 2005/32/EK īstenošanu attiecībā uz ekodizaina prasībām elektromotoriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Direktīvu 2009/125/EK, ar ko izveido sistēmu, lai noteiktu ekodizaina prasības ar enerģiju saistītiem ražojumiem (1), un jo īpaši tās 15. panta 1. punktu,
   pēc apspriešanās ar Ekodizaina apspriežu forumu,
   tā kā:
   
               (1)
            
            
               Komisijas Regulas (EK) Nr. 640/2009 (2) īstenošanas gaitā gūtā pieredze liecina par to, ka ir jāgroza daži Regulas (EK) Nr. 640/2009 noteikumi, lai novērstu netīšu ietekmi uz motoru tirgu un to produktu veiktspēju, uz kuriem attiecas minētā regula.
            
         
               (2)
            
            
               Pēc nesenajiem notikumiem elektromotoru tirgū ir mainījušās augstuma, apkārtējās vides maksimālās un minimālās gaisa temperatūras un dzesējošā ūdens temperatūras robežvērtības, kuras norāda, ka motors darbojas pastiprinātas slodzes apstākļos un ka tādēļ tam ir nepieciešama īpaša konstrukcija. Minētās pārmaiņas ir jāatspoguļo minētajā regulā.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2009/125/EK 19. panta 1. punktu,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 640/2009
   Regulu (EK) Nr. 640/2009 groza šādi:
   
               1)
            
            
               regulas 1. pantu aizstāj ar šādu:
               “1. pants
               Priekšmets un piemērošanas joma
               1.   Šajā regulā noteiktas ekodizaina prasības motoru, tostarp arī citos produktos iebūvētu motoru, laišanai tirgū un nodošanai ekspluatācijā.
               2.   Šo regulu nepiemēro:
               
                           a)
                        
                        
                           motoriem, kas paredzēti ekspluatācijai, tos pilnībā iegremdējot šķidrumā;
                        
                     
                           b)
                        
                        
                           motoriem, kuri pilnībā iebūvēti produktos (piemēram, ierīcēs, sūkņos, ventilatoros vai kompresoros) un kuru energoefektivitāti nav iespējams testēt atsevišķi no attiecīgā produkta;
                        
                     
                           c)
                        
                        
                           motoriem, kas paredzēti ekspluatācijai tikai:
                           
                                       i)
                                    
                                    
                                       augstumā, kas pārsniedz 4 000 metru virs jūras līmeņa;
                                    
                                 
                                       ii)
                                    
                                    
                                       apkārtējās vides gaisa temperatūrā, kas augstāka par 60 °C;
                                    
                                 
                                       iii)
                                    
                                    
                                       maksimālajā ekspluatācijas temperatūrā, kas augstāka par 400 °C;
                                    
                                 
                                       iv)
                                    
                                    
                                       apkārtējās vides gaisa temperatūrā, kas ir zemāka par – 30 °C (visiem motoriem) vai zemāka par 0 °C (motoriem ar ūdens dzesēšanu);
                                    
                                 
                                       v)
                                    
                                    
                                       apstākļos, kad dzesējošā ūdens temperatūra produkta ieejā ir zemāka par 0 °C vai augstāka par 32 °C; vai
                                    
                                 
                                       vi)
                                    
                                    
                                       sprādzienbīstamā vidē, kā definēts Eiropas Parlamenta un Padomes Direktīvā 94/9/EK (3);
                                    
                                 
                     
                           d)
                        
                        
                           motoriem ar bremzi;
                           izņēmums ir informācijas sniegšanas prasības I pielikuma 2. punkta 3. līdz 6. apakšpunktā un 12. apakšpunktā.
                        
                     
                  (3)  OV L 100, 19.4.1994., 1. lpp.”;"
						
            
         
               2)
            
            
               Regulas (EK) Nr. 640/2009 I pielikumu groza saskaņā ar šīs regulas pielikumu.
            
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no dienas, kas ir sešus mēnešus pēc tās spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 6. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 285, 31.10.2009., 10. lpp.
   
      (2)  OV L 191, 23.7.2009., 26. lpp.
   
      PIELIKUMS
      
         Grozījumi Regulas (EK) Nr. 640/2009 I pielikumā
      
      Regulas I pielikuma 2. punktā pēc trešās daļas iekļauj šādu daļu:
      
         “Ja motora uzrakstu plāksnes izmēra dēļ nav iespējams norādīt visu informāciju, kas minēta 1. apakšpunktā, marķējumā norāda tikai nominālo efektivitāti (η) pie pilnas nominālās slodzes un sprieguma (UN).”